किरमारा बोले-युवा गुस्से में हैं, किसी ने बीज बो दिया तो कुछ भी कर सकते हैं
रामायणमें रेलवे ट्रैक के समीप धरने के दौरान जाट नेता शुक्रवार को आक्रामक नजर आए। उन्होंने बार-बार सरकार को चेतावनी दी। कहा-19 मार्च के बाद जाटों को रोकना सरकार के बस की बात नहीं होगी। युवा गुस्से में हैं। किसी ने बीज बो दिया तो युवा कुछ भी कर सकते हैं।
अखिल भारतीय जाट आरक्षण संघर्ष समिति के प्रदेश प्रवक्ता रामभगत मलिक ने कहा कि सरकार पूरी तरह से बेशर्म हो चुकी है। वह हमारी बात नहीं सुन रही है। उन्होंने कहा कि केंद्र सरकार हरियाणा सरकार को समझाए। नहीं तो पहले हरियाणा की सरकार जाएगी और फिर केंद्र सरकार। उन्होंने कहा कि हरियाणा में जो पक्षपात जाटों से हो रहा है, वह अब सहन नहीं होगा।
महिलाएं, बच्चे अब हमारे साथ गए हैं। अब हमें रोकना सरकार की बस की बात नहीं रहेगी। ट्रैक्टर-ट्राली गाड़ियों द्वारा दिल्ली जाएंगे। खाने, पीने टैंट का सामान साथ होगा। अगर हमें दिल्ली में प्रवेश करने से रोका गया तो वहीं टैंट लगाकर धरना शुरू कर देंगे। 19 मार्च तक धरने पर डटे रहना है। 20 मार्च को दिल्ली चलना है। समिति के जिलाध्यक्ष कृष्ण किरमारा ने कहा कि जो संगठन कहेगा, उसी पर चलेंगे। सरकार ने शांति की बेइज्जती कर दी। 34 दिन हो गए बैठे। अब इस शांति का नाम क्रांति रख दो और युवाओं को कह दो। समिति के प्रदेश प्रवक्ता रामभगत मलिक ने कहा कि जिला में एक और धरना बढ़ाया जाएगा। धरना बास में या फिर हिसार से बरवाला रोड पर लगाया जाएगा। इसके लिए निर्णय लिया जाएगा।
20 तक शांति की उम्मीद नहीं : किरमारा
समितिके जिलाध्यक्ष कृष्ण किरमारा ने कहा कि कुछ असामाजिक तत्व है जो छह मार्च से धरने के लिए कह रहे हैं। उन्होंने कहा कि दलजीत पंघाल रायपुर शिकारपुर में प्रचार कर रहे हैं कि रेलवे ट्रैक को रोकना है। हमारी कोशिश है कि समिति के राष्ट्रीय अध्यक्ष के आदेशों की पालना की जाएगी। 20 मार्च तक शांति की उम्मीद नहीं है। धरने बढ़ाने के लिए सुबह मीटिंग होगी। हो सकता है कि धरने आज से ही बढ़ जाएंगे।
रामायण में रेलवे ट्रैक के पास चल रहे धरने को संबोधित करते समिति नेता महेंद्र सिंह पूनिया।
hin_Deva hin_Deva hin_Deva hin_Deva hin_Deva hin_Deva hin_Deva